कर्मचारी संयुक्त महासंघ का धरना शुरू
अखिलराजस्थान राज्य संयुक्त कर्मचारी महासंघ के जिला महामंत्री कानसिंह भाटी के नेतृत्व में प्रदेश स्तरीय आह्वान पर 15 सूत्रीय मांग पत्र सातवें वेतन आयोग को लेकर पंचायत समिति परिसर के अंदर धरना शुरू कर दिया है।
भाटी ने बताया कि गत तीन माह से महासंघ 15 सूत्रीय मांग पत्र सातवें वेतन आयोग की सिफारिशें लागू करने को लेकर संघर्ष कर रहा है। लेकिन सरकार ने अभी तक इस बारे में कोई निर्णय नहीं लिया है। मंगलवार से महासंघ के घटक संवर्गों के 25 से अधिक संगठनों में 55 से 60 कर्मचारियों ने कानसिंह भाटी के नेतृत्व में अनशन शुरू किया। धरने पर पंचायत प्रसार अधिकारी संघ के भैराराम चौधरी, ओंकारदान, देवीसिंह सोढ़ा, भीमाराम, रेखाराम, अशोक गोयल, ग्रामसेवक संघ के स्वरूपसिंह मारूडी, श्यामसिंह, खुमानसिंह, ओमप्रकाश चौधरी मौजूद थे। भाटी ने बताया कि सरकार ने समय रहते महासंघ की मांगों पर उचित कदम नहीं उठाया तो उग्र आंदोलन किया जाएगा।
बाड़मेर.पंचायत समिति में धरने पर बैठे अखिल राजस्थान राज्य संयुक्त कर्मचारी महासंघ के कर्मचारी।
bho_Deva hin_Deva hin_Deva hin_Deva